Cuneiform Tablet Kt 91/k 562 (FS Günbattı 274)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí ì-lí-a ù nu-ùḫ-ší-tim qí-bi-ma um-ma en-um-a-šùr-ma ṭup-pé-e-a pí-tí-a-ma ṭup-pá-am ša 3 ma-na KÙ.BABBAR ša ḫu-bu-ul a-šùr-i-dí šu-ba-al-ki-ta-ma ù ITU.KAM ú-dí-a-ma a-na qá-té ì-lí-a dí-na-ma a-šar a-šùr-i-dí wa-áš-bu-ni KÙ.BABBAR ù ṣí-ba-sú ša ṭup-pí-šu ḫa-ar-mì-im lu-ša-áš-qí-lá-šu a-ḫa-ma ša 30 ma-na KÙ.BABBAR ṭup-pu-šu ša lá-áp-tù-ni ù šu-ut i li-bi₄ ṭup-pé-e-a-ma li-bi₄-ší a-na ì-lí-a qí-bi-ma 2.5 ma-na 6 GÍN KÙ.BABBAR ša mì-ma ku-nu-ki lá i-dí-na-ni-ma ší-be-e ù-ša-i-lu-ma ṭup-pá-am ša ší-be-e iḫ-ri-mu-ni a-na-kam {d}UTU-e-na ú-ša-am-da-a-ni ki-ma mì-ma KÙ.BABBAR lá i-dí-na-ni ši-be-e šu-ku-un-šu-ma ú ḫi-ri-im šu-ma i-na ša-lá-du-a-ar a-šur-i-dí wa-ša-áb